Title: Gyproc_FDV.pdf
Ved høye temperaturer Gipsplater skal ikke utsettes for kontinuerlig tørr varme over 45°C. Da vil krystallvannet fordampe, og platens brannmotstand og styrke reduseres. I korte perioder betyr dette ingen ting, da platen opptar fuktighet igjen fra luften, men vær oppmerksom ved f.eks. panelovner, lysrør, kaminer og røykrør som er i kontinuerlig drift over flere måneder. Har konstruksjonen vært utsatt for brann, skal de brannutsatte platene skiftes ut.Gipsplater skal holdes tørre. Langvarig fuktpåvirkning av gipsplater kan danne grunnlag for oppblomstring av mikroorganismer og sopp som kan skape dårlig innemiljø. Dersom gipsplatene er misfarget og deformert som følge av fuktskader, bør disse platene skiftes.Lydisolering Gipsplater benyttes ofte i lydisolerende vegger. Ved endringer av slike konstruksjoner kan lydegenskapene endres. Kontakt Gyproc eller akustiske konsulenter dersom det skal gjøres fysiske inngrep i slike konstruk- sjoner. Dette gjelder også påforinger av slike vegger.